text: Mandag morgen er pakket ind i tæt tåge
  12 marts 2018 kl. 04.24
  Kør hjemmefra i god tid. Det er tåget, og det kan være glat nogle steder.
  Mandag morgen er pakket ind i tåge. Kør i god tid, hvis du skal ud at køre. Der kan også være glat nogle steder. Allerede klokken to begyndte saltvognene at strø i Vejen Kommune. 
  Politiet opfordrer til forsigtig kørsel og til, at bilisterne husker at tænde bilens tågelys. 
  Klokken fem var der 0,2 grader ved Vojens Lufthavn, 0,9 i Esbjerg og 1,9 grader på Rømø og ved Sønderborg Lufthavn. Alle fire steder var luftfugtigheden 99 eller 100 procent. Vinden var der ikke meget af, blot svag til let.
  I dagens løb stiger temperaturerne til mellem fem og ti grader, og det begynder at regne sydfra.
   God mandag.
  